Молдав

Молдав (Молдав: Republica Moldova), албан ёсоор Бүгд Найрамдах Молдав Улс нь баруун талаараа Румын, бусад талаараа Украинтай хиллэдэг, зүүн өмнөд Европын далайд гарцгүй улс юм.

Молдав улсын газар нутаг 33 846 км² боловч нутаг дэвсгэрийн 12,3% (хүлээн зөвшөөрөгдөөгүй Приднестрийн Бүгд Найрамдах Молдав Улс)-ыг Молдав улс хянаж чаддаггүй. Хүн ам нь 2024 оны байдлаар 2 423 300 байсан. 

Молдавын албан ёсны хэл нь румын хэл (1991 оны тусгаар тогтнолын тунхаглалд "румын" гэж дурдсан байсан боловч тус улсын үндсэн хуулийн дагуу 1994-2023 онд "молдав хэл" гэж нэрлэж байв).

Молдав бол нэгдмэл, парламентын Бүгд найрамдах улс юм. Майя Санду 2020 оны 12-р сарын 24-нөөс хойш ерөнхийлөгчөөр ажиллаж байна. Дорин Ричеан 2023 оны 2-р сарын 16-наас хойш Ерөнхий сайдаар ажиллаж байна. 2021 оны парламентын сонгуулийн үр дүнд "Үйл ажиллагаа, эв нэгдлийн нам" олонхийн суудал авсан.

1812 онд Орос-Туркийн ээлжит дайны дараа Оросын эзэнт гүрэн Молдавын хаант улсын зүүн хагасыг Прут ба Днестр голын хооронд нэгтгэн, шинэ газар нутгийг Бессарабиа гэж нэрлэжээ. 1812-1873 онд Бессараб муж нэртэйгээр Оросын эзэнт гүрний нэг хэсэг байсан. 1873 онд тус мужийг губерни болгон өөрчилсөн ажээ.

 Тэмдэглэл 

 Эшлэл 




Ангилал:Далайд гарцгүй орон
Ангилал:Европын орон
Ангилал:Европын зөвлөлийн гишүүн
Ангилал:Зөвлөлт Холбоот Улсын дараах улс
Ангилал:Нэгдсэн Үндэстний Байгууллагын гишүүн орон
Ангилал:Тусгаар Улсуудын Хамтын Нөхөрлөлийн гишүүн орон